Շավարշ Քոչարյան

Շավարշ Քոչարյան (), հայ քաղաքական գործիչ, դիվանագետ, Հայաստանի Գերագույն խորհրդի, Հայաստանի Ազգային ժողովի 1-ին, 2-րդ և 3-րդ գումարումների պատգամավոր։ 2008-2020 թվականներին՝ Հայաստանի արտաքին գործերի նախարարի տեղակալ։

 Կենսագրություն 
Շավարշ Քոչարյանը ծնվել է 1948 թ., ապրիլի 3-ին ք. Երևանում։ 1971 թ. ավարտել է Երևանի պոլիտեխնիկական ինստիտուտի տեխնիկական կիբեռնետիկայի ֆակուլտետը՝ ինժեներ-մաթեմատիկոսի մասնագիտությամբ։ 1975 թ. ավարտել է Մոսկվայի Գենետիկայի Համամիութենական Գիտահետազոտական ինստիտուտի ասպիրանտուրան, մոլեկուլյար գենետիկի մասնագիտությամբ։ 1977 թ. Մոսկվայում պաշտպանել է Կենսաբանական գիտությունների թեկնածուի թեզը «Գենետիկա» մասնագիտությամբ։

Հեղինակ կամ համահեղինակ է 100-ից ավելի գիտական աշխատությունների և 30-ից ավելի տարբեր երկրներում արտոնագրված (այդ թվում ԱՄՆ, Մեծ Բրիտանիա, Գերմանիա, Ֆրանսիա) գյուտերի։

 Աշխատանքային գործունեությունը 
 1971 - 1972 թթ. աշխատել է Գենետիկայի Համամիութենական Գիտահետազոտական ինստիտուտի Չարենցավանի մասնաճյուղում՝ որպես ավագ լաբորանտ։
 1976 - 1981 թթ. աշխատել էՀԽՍՀ ԳԱ Փորձարարական կենսաբանության ինստիտուտում (Երևան) և ՀԽՍՀ ԳԱ Մանրէաբանության ինստիտուտում (Աբովյան)` որպես կրտսեր գիտաշխատող։
 1981 - 1990 թթ. աշխատել է Երևանի կենսատեխնոլոգիայի ինստիտուտում` որպես ավագ գիտաշխատող, լաբորատորիայի վարիչ, բաժնի վարիչ։
 1990, 1995, 1999 և 2003 թվականներին ընտրվել է ՀՀ Ազգային Ժողովի պատգամավոր։
 1990 - 1995 թթ. հանդիսացել է ԱԺ Արտաքին հարաբերությունների հանձնաժողովի փոխնախագահ, «Ազգային ժողովրդավարներ» պատգամավորական խմբի նախագահ։
 1992 - 1995 թթ. և 1999 - 2003 թթ. հանդիսացել է ԱՊՀ խորհրդարանական վեհաժողովում ՀՀ ԱԺ պատվիրակության անդամ։
 1995 - 1999 թթ. հանդիսացել է ԱԺ Արտաքին հարաբերությունների հանձնաժողովի անդամ, Ազգային Ժողովրդավարական միության (ԱԺՄ) խմբակցության քարտուղար։
 1999 - 2003 թթ. զբաղեցրել է ԱԺ Գիտության, կրթության, մշակույթի և երիտասարդության հարցերի հանձնաժողովի նախագահի պաշտոնը։
 1999 - 2003 թթ. հանդիսացել է ԵԱՀԿ Խորհրդարանական վեհաժողովում ՀՀ ԱԺ պատվիրակության անդամ։
 2003 թ.-ից հանդիսացել է ԱԺ Եվրաինտեգրման ժամանակավոր հանձնաժողովի և Սոցիալական, առողջապահության ու բնության պահպանության հարցերի հանձնաժողովի անդամ։
 2003 - 2005 թթ. հանդիսացել է ԵԽ Խորհրդարանական վեհաժողովում ՀՀ ԱԺ պատվիրակության անդամ։
 2008 թվականի օգոստոսի 2-ին ՀՀ Նախագահի հրամանագրով նշանակվել է ՀՀ արտաքին գործերի նախարարի տեղակալՇ. Քոչարյանին Հայաստանի Հանրապետության Արտաքին Գործերի նախարարի տեղակալ նշանակելու մասին, 2020 թվականի նոյեմբերի 17-ից ազատվել է զբաղեցրած պաշտոնից։

 Հասարակական-քաղաքական գործունեությունը 
 1988 - 1990 թթ. հանդիսացել է Ղարաբաղյան շարժման ակտիվ մասնակից։
 1991 - 2001 թթ.` ԱԺՄ հիմնադիր անդամ, 1992 - 1993 թթ.` ԱԺՄ վարչության նախագահ։
 1999 թ.-ից «Ժողովրդավարություն. իրավական և քաղաքական վերլուծությունների կենտրոն» ՀԿ անդամ է։
 2000 - 2003 թթ. հանդիսացել է Երևանի Ճարտարագիտական համալսարանի հոգաբարձուների խորհրդի անդամ։
 2001 թ.-ից՝ Ազգային Ժողովրդավարական կոսակցության (ԱԺԿ) հիմնադիր անդամ, ԱԺԿ վարչության նախագահ։
 2000 թ.-ից «Հանս Քրիստիան Կոֆոեդ» բարեգործական հիմնադրամի հոգաբարձուների խորհրդի անդամ է։
 2005 թ.-ից Եվրոպայի Խորհրդի քաղաքական դասընթացների Երևանյան դպրոցի հոգաբարձուների խորհրդի անդամ է, դասավանդում է նույն դպրոցում։
 2007 թ. հուլիսից ղեկավարում է «Ժողովրդավարություն և քաղաքակրթություն» ՀԿ-ն։
 2009 թ. Երևանի Վ. Բրյուսովի անվան պետական լեզվաբանական համալսարանի և Երևանի Մխիթար Հերացու անվան պետական բժշկական համալսարանի հոգաբարձուների խորհրդի անդամ։

 Պարգևներ 
 1986 թ. - ԽՍՀՄ Պատվո նշան շքանշան։
 2011 թ. - ԼՂՀ «Սուրբ Մեսրոպ Մաշտոց» շքանշան
 2011 թ. - Մխիթար Գոշի մեդալՀայաստանի Հանրապետության մեդալներով պարգևատրելու մասին։
 2015 թ. - «Հայրենիքին մատուցած ծառայությունների համար» 2-րդ աստիճանի մեդալՇ. Մ. ՔՈՉԱՐՅԱՆԻՆ «ՀԱՅՐԵՆԻՔԻՆ ՄԱՏՈՒՑԱԾ ԾԱՌԱՅՈՒԹՅՈՒՆՆԵՐԻ ՀԱՄԱՐ» 2-ՐԴ ԱՍՏԻՃԱՆԻ ՄԵԴԱԼՈՎ ՊԱՐԳԵՎԱՏՐԵԼՈՒ ՄԱՍԻՆ

 Այլ 
Օտար լեզուներ՝ ռուսերեն, անգլերեն

Ամուրի է, ունի երկու զավակ, չորս թոռնիկ։

 Աղբյուրներ 
 ՀՀ ԱԳՆ պաշտոնական կայք 

 Ծանոթագրություններ 

Կատեգորիա:«Հայրենիքին մատուցած ծառայությունների համար» 2-րդ աստիճանի մեդալակիրներ
Կատեգորիա:ԱԺԿ անդամներ
Կատեգորիա:Դիվանագետներ այբբենական կարգով
Կատեգորիա:ՀՀ ԱԺ 1-ին գումարման պատգամավորներ
Կատեգորիա:ՀՀ ԱԺ 2-րդ գումարման պատգամավորներ
Կատեգորիա:ՀՀ ԱԺ 3-րդ գումարման պատգամավորներ
Կատեգորիա:ՀՀ ԳԽ 1-ին գումարման պատգամավորներ
Կատեգորիա:Հայաստանի արտակարգ և լիազոր դեսպաններ
Կատեգորիա:Հայ դիվանագետներ
Կատեգորիա:Հայ քաղաքական գործիչներ
Կատեգորիա:Մխիթար Գոշի մեդալակիրներ